open-index/open-wikipedia-markdown huggingface dataset:
Rudolf Belling

**Rudolf Edwin Belling** (født 26. august 1886 i Berlin, død 9. juni 1972 i Krailling nær München) var en tysk billedhogger og designer. 

Bellings ekspresjonistiske skulpturer var sterkt påvirket av kubismen på 1920-tallet, og ble stemplet som entartete kunst av de tyske nazistene i 1933.Fire skulpturarbeider ble beslaglagt.

Han flyttet derfor til Istanbul i Tyrkia i 1936 der han ble professor i billedhuggerkunst ved universitetet og utformet flere monumenter. Han bodde og arbeidet i Tyrkia fram til 1966. Bellings stramme formspråk ble etter hvert mer tradisjonelt klassisk-naturalistisk, selv om han også fortsatte med reint abstrakte arbeider.

Fil:Rudolf Belling Schuttblume 1972 Olympiaberg Muenchen-3.jpg|*«Blütenmotiv»* fra 1972 står i Olympiaberg i München
Fil:Bundesarchiv Bild 102-08322, Plastik von Rudolf Belling.jpg|*Dreiklang* («Treklang») fra 1919 
Fil:Bundesarchiv Bild 102-11975, Plastik Max Schmelings.jpg|Statue av bokseren Max Schmeling fra 1931 


## Referanser


## Eksterne lenker
* 
* Biografisk tidlsinje (på tysk)
* Eksempler på Bellings tidlige ekspresjonistiske skulpturer
We Shall Overcome: The Seeger Sessions

***We Shall Overcome: The Seeger Sessions*** er et album fra 2006 av den amerikanske musikeren Bruce Springsteen. Dette er Springsteens første album der han tolker sanger skrevet av andre; plata inneholder 13 tradisjonelle, amerikanske sanger som i sin tid ble gjort kjent for et massepublikum av folkesangeren Pete Seeger. Innen utgangen av 2006 var albumet solgt i halvannen million eksemplarer verden over.

På denne plata bruker Springsteen en del mindre kjente musikere fra New Jersey og New York, i tillegg til Patti Scialfa, Soozie Tyrell, og The Miami Horns, som han også hadde brukt på tidligere utgivelser.

Plata ble – som også *[[Devils and Dust]]* ble – utgitt som dobbeltplate med en CD og en halvtimes DVD som inneholder film fra innspillinga i studio, artistkommentarer og to bonusspor. *The Seeger Sessions* finnes også som dobbelt vinylplate.

## Sporliste
Alle sanger av ukjent opphavsmann når ikke annet er oppgitt.
# «Old Dan Tucker» – 2:31
# «Jesse James» (Billy Gashade) – 3:47
# «Mrs. McGrath» – 4:19
# «O Mary Don't You Weep» – 6:05
# «John Henry» – 5:07
# «Erie Canal» (Thomas S. Allen) – 4:03
# «Jacob's Ladder» – 4:28
# «My Oklahoma Home» (Bill og Sis Cunningham) – 6:03
# «Eyes on the Prize» (Alice Wine) – 5:16
# «Shenandoah» – 4:52
# «Pay Me My Money Down» – 4:32
# «We Shall Overcome» – 4:53
# «Froggie Went A Courtin'» – 4:33
#;Bonusspor
# «Buffalo Gals»
# «How Can I Keep from Singing» (tilskrevet Robert Wadsworth Lowry)

## Besetning
* Bruce Springsteen – vokal, gitar, munnspill, orgel og perkusjon
* Sam Bardfeld – fiolin
* Art Baron – tuba
* Frank Bruno – gitar
* Jeremy Chatzky – bass
* Mark Clifford – banjo
* Larry Eagle – trommer og perkusjon
* Charles Giordano – orgel, piano og trekkspill
* Ed Manion – saksofon
* Mark Pender – trompet
* Richie «La Bamba» Rosenberg – trombone
* Soozie Tyrell – fiolin

## Eksterne lenker
* 
* Brucebase – Info om opptakene
* Springsteen Lyrics – Tekster
* The Songs of the Seeger Sessions
Fairey Battle

**Fairey Battle** var et britisk en-motors lett bombefly bygget av Fairey Aviation mot slutten av 1930-tallet for Royal Air Force. Fairey Battle ble drevet av samme Rolls-Royce Merlin som gav Supermarine Spitfire dets overlegne egenskaper, men Fairey Battle var for tungt, med en besetning på tre mann og bombelast.

Under slaget om Frankrike i 1940 led flyet svært store tap mot Luftwaffes jagerfly og ble etterhvert trukket tilbake fra aktiv tjeneste.

## Spesifikasjoner

## Litteratur
* Balous, Miroslav. Fairey Battle Trainer. Letectví a kosmonautika. 2014, tall 3, s. 30-31, ISSN 0024-1156.

## Eksterne lenker
* Wings Palette-fargelegging
Arc de Triomphe du Carrousel

**Arc de Triomphe du Carrousel** er en triumfbue i Paris. Den ligger på Place du Carrousel, like vest for pyramiden ved Louvre. Den kalles også *Petit Arc de Triomphe* for å skille den fra den mye større og bedre kjente Triumfbuen (*Arc de Triomphe de l'Étoile*) som ligger tre kilometer mot vest, i motsatt ende av Champs-Élysées.

Denne triumfbuen ble bygget mellom 1807 og 1809 etter ordre fra keiser Napoleon I, for å minnes seieren hans over Den tredje koalisjonen i Slaget ved Austerlitz i 1805. Den var modellert etter Konstantinbuen i Roma. Kvadrigaen med fredsgudinnen ble laget i 1828 av François Joseph Bosio.

Buen ble bygget som en inngang til Tuileriene-palasset, som ble ødelagt av brann i 1871 under Pariserkommunen.

## Referanser
Cato Menkerud

**Cato Grønvold Menkerud** (født 1973 på Lillehammer) er en norsk motorsportutøver som er kartleser til rallykjører Eyvind Brynildsen.

Han startet som kartleser i 1992, for sin far Helge Menkerud. Cato Menkerud har kjørt for Henning Solberg, Petter Solberg, Birger Gundersen, Thomas Kolberg, Alexander Foss og Henrik Lundgaard.

Han driver bensinstasjon på Søre Ål ved Lillehammer. 

## Meritter
* 1997 – Gull i NM sammen Birger Gundersen
* 1998 – Sølv i South Swedish Rally og Rally Libanon
* 2002 – Gull i South Swedish Rally 
* 2002 og 2003 – Gull i NM sammen Henning Solberg

## Referanser
Country blues

**Country blues** («landsens blues»; også omtalt som *folk-blues*, *rural blues*, *backwood blues*, *downhome blues*) er en gren av bluesen som fremføres akkompagnert av akustisk gitar, med opphav i områdene rundt elven Mississippi i USA. Den blandet blueselementer med trekk fra country og folkemusikk. Etter at blues’ fødsel i de amerikanske sørstatene, spredte den seg raskt utover landsbygda og andre steder og førte til en rekke regionale stiler. Det omfattet varianter som Memphis, Detroit, Chicago, Texas, Piedmont, Louisiana, Western, Atlanta, St. Louis, East Coast, Swamp (rundt Baton Rouge), New Orleans, Delta og Kansas City-blues. 

Forskjellen mellom country blues og urban blues (city blues) er forstått som at førstnevnte er mer spontan i uttrykket og mer utflytende i uttrykket. 
Betegnelsen «country blues» ble til på begynnelsen av det 1900-tallet, mye som resultat av mange plateselskapers arbeid med å spille inn og markedsføre musikken til innflyttere. Det ble også gjort store dokumentasjonsarbeider, blant annet for Kongressbiblioteket av Alan Lomax. 

Sjangeren har trekk fra ragtime, tidlig jazz, religiøs musikk, musikk fra Tin Pan Alley og musikalmusikk. Blant de mest fremtredende musikerne nevnes Robert Johnson og Charlie Patton og Blind Willie McTell.

## Referanser


## Eksterne lenker
Space Oddity

***Space Oddity***, også kjent som ***David Bowie*** er det andre albumet fra 1969 av den britiske artisten David Bowie. Albumet ble opprinnelig lansert i Storbritannia under tittelen ***David Bowie*** og i USA som ***Man of Words/Man of Music***, men relansert i 1972 under den tittelen som seinere er blitt stående.

Tittelsporet er et i hovedsak akustisk nummer, forsterka med Bowies Stylophone, et elektronisk orgel i lommeformat. Tittel og tema henter inspirasjon fra Stanley Kubricks film *[[2001: A Space Odyssey]]*. Teksten innfører skikkelsen Major Tom, som skulle dukke opp i Bowies tekster seinere.

«Unwashed and Somewhat Slightly Dazed» med munnspill og snerrende vokal er tydelig inspirert av Bob Dylan. «Letter to Hermione» er en avskjed med Bowies tidligere kjæreste Hermione Farthingale. «Cygnet Committee» med sin Messias-liknende hovedperson inneholder en kritikk av hippiebevegelsens tilbøyeligheter til å følge enhver karismatisk leder. «Janine» er interessant ved at den foregriper et tema som Bowie skulle vende tilbake til på 1970-tallet – den fragmenterte personligheten: *«But if you took an axe to me, you’d kill another man not me at all»*.  

## Sporliste
Alle tekster og melodier av David Bowie

### Side 1
# «Space Oddity» – 5:15
# «Unwashed and Somewhat Slightly Dazed» – 6:55
# «(Don't Sit Down)» – 0:39
# «Letter to Hermione» – 2:28
# «Cygnet Committee» – 9:33

### Side 2
# «Janine» – 3:18
# «An Occasional Dream» – 2:51
# «Wild Eyed Boy from Freecloud» – 4:45
# «God Knows I'm Good» – 3:13
# «Memory of a Free Festival» – 7:05

«(Don't Sit Down)» ble utelatt ved nyutgivelsen i 1972. 

## CD-utgaven
*Space Oddity* ble gjenutgitt på CD av RCA i 1984. I 1990 kom en utvida utgave på Rykodisc. Her forekommer «Don't Sit Down» såvel som «Conversation Piece» (B-siden på «The Prettiest Star» singelen fra 1970) 
og «Memory of a Free Festival Part 1 & 2», singelversjonen som ble utgitt i 1970.
Singelversjonen er en mer rocka versjon enn albumversjonen.

## Besetning
*David Bowie – vokal, 12-strengs gitar, Stylophone, lalimba, Rosedale electric chord, elektronisk orgel
*Mick Wayne – gitar
*Tim Renwick – gitar, tverrfløyte, blokkfløyte
*Keith Christmas – akustisk gitar
*John Lodge – bass
*Tony Visconti – bass, tverrfløyte, blokkfløyte
*Herbie Flowers – bass
*John Cambridge – trommer
*Terry Cox – trommer
*Rick Wakeman – Mellotron, elektrisk cembalo
*Paul Buckmaster – cello
*Benny Marshall and Friends – munnspill

## Eksterne lenker
*
Trolljuv bru

**Trolljuv bru** er ei bru på gamle europavei 134 i Etne kommune i Hordaland. Brua krysser Trollajuvet vest for Rafdal ved Åkrafjorden. Den er ei myk hengebru i stål og betong, med lengde 66 meter. Veiarbeidet langs Åkrafjorden begynte i 1937 og var ferdig i 1941, men brua var først ferdig i 1942. Brua går rett over i korte tunneler på begge sider.

Trolljuv bru ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* 
* 
* Structurae: Trolljuv bru
Chloe Greenfield

**Chloe Linnea Ayla Greenfield** (født 7. juli 1995 i Detroit i Michigan) er en amerikansk skuespiller. Hun er mest kjent for rollen i spillefilmen *[[8 Mile]]* fra 2002, der hun spilte Lily, lillesøsteren til Eminems rollefigur Jimmy «B-Rabbit» Smith, Jr. Hun spiller i 2008 i TV-serien Akutten, som blant annet blir vist på TV3.

## Referanser


## Eksterne lenker
*
Praia (andre betydninger)

**Praia** har flere betydninger

* Praia – (egtl. Praia Santa Maria, portugisisk for "Den hellige Marias strand") er hovedstaden på Kapp Verde.
* Praia (slekt) – en slekt blant klubbvepser.
Cimbicinae

* Praiini
** *[[Praia (slekt)|Praia]]*
* Trichiosomatini
** *[[Pseudoclavellaria]]*
** *[[Trichiosoma]]*
* Cimbicini
** *[[Cimbex]]*

**Cimbicinae** er en delgruppe av klubbvepser som hører til blant plantevepsene. De finnes i løvskog.  Larvene lever av å gnage på bladene av ulike løvtrær. Utviklingen tar normalt ett år.

Cimbicinae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der vepsens indre og ytre organer endres.  Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.

## Systematisk inndeling
Cimbicinae er i tradisjonell systematikk plassert i gruppen plantevepser, men denne regnes som en parafyletisk gruppe. Det vil si at gruppen Pamphilioidea er av søstergruppene til stilkvepsene, slik at stilkveps stammer fra treveps.

* Vepser (Veps, humler og maur) (Hymenoptera) 
** delgruppe  plantevepser (Symphyta) parafyletisk gruppe
*** overfamilie Tenthredinoidea 
**** familie klubbvepser (Cimbicidae)
***** delgruppe Cimbicinae 
****** delgruppe / stamme Praiini
******* slekt *[[Praia (slekt)|Praia]]* André, 1881 
******** *[[Praia taczanowskii]]* André, 1881
******** *[[Praia ussuriensis]]* Malaise, 1939
****** delgruppe / stamme Trichiosomatini
******* slekt *[[Pseudoclavellaria]]* Schultz, 1906 
******** *[[Pseudoclavellaria amerinae]]* (Linnaeus, 1758)
******* slekt *[[Trichiosoma]]* Leach, 1817 
******** *[[Trichiosoma lucorum]]* (Linnaeus, 1758)
******** *[[Trichiosoma tibiale]]* Stephens, 1835
******** *[[Trichiosoma pusillum]]* Stephens, 1835
******** *[[Trichiosoma groenblomi]]* Saarinen, 1947
******** *[[Trichiosoma nigricoma]]* Konow, 1905
******** *[[Trichiosoma crassum]]* Kirby, 1882
******** *[[Trichiosoma malaisei]]* Saarinen, 1950
******** *[[Trichiosoma sibiricum]]* Gussakovskij, 1947
******** *[[Trichiosoma villosum]]* (Motschulsky, 1859)
******** *[[Trichiosoma laterale]]* Leach, 1817
******** *[[Trichiosoma vitellinae]]* (Linnaeus, 1761)
******** *[[Trichiosoma scalesii]]* Leach, 1817
******** *[[Trichiosoma kontuniemii]]* Saarinen, 1950
******** *[[Trichiosoma aenescens]]* Gussakovskij, 1947
******** *[[Trichiosoma sorbi]]* Hartig, 1840
****** delgruppe / stamme Cimbicini
******* slekt *[[Cimbex]]* Olivier, 1790 
******** *[[Cimbex femoratus]]* (Linnaeus, 1758)
******** *[[Cimbex luteus]]* (Linnaeus, 1758)
******** *[[Cimbex taukushi]]* Marlatt, 1898
******** *[[Cimbex connatus]]* (Schrank, 1776)

## Referanser


## Kilder
* Cimbicinae – www.nic.funet.fi/

## Eksterne lenker
* 
* Norges veps, maur, humler og bier – foreløpig bare om maur. 
* Norsk Entomologisk forening – for deg som vil lære mer om insekter.
Goodbye Tonight

**Goodbye Tonight** er den femte og den siste singlen fra Lostprophets sitt andre studioalbum Start Something. Singlen Goodbye Tonight gjorde det ikke så bra sammenliknet med hvor godt "Burn Burn" og "Last Train Home" gjorde det i Europa og Nord-Amerika, men det betyr ikke at singlen var dårlig, for singlen fikk mye oppmerksomhet av radioen.

Last Summer kom på Top 13 på UK Singles Chart. Singlen klarte seg veldig bra.

## Sporliste
### C.D. 1
#"Goodbye Tonight"
#"Burn Burn" (No Truth remix – Robot Jox)

### C.D. 2
#"Goodbye Tonight"
#"Last Train Home" (Xanex Broken Heart mix)
#"Wake Up (Make A Move)" (Nebuchednezzar remix)
#"Video: (Hvordan de lagde musikkvideoen til Goodbye Tonight)

### Vinyl
#"Goodbye Tonight"
#"?"

Man hvet ikke mye om vinylen for det ble bare lagd 2&nbsp;500 kopier av den.
BMW GP3.10 Gas Powered

**BMW GP3.10 Gas Powered** er en BMW 3-serie kupé med V10-motoren fra M5 og M6. I gassversjon yter den 552 hestekrefter.

Bladet *[[Auto Bild Sportscars]]* kjører en fartstest på Nardo-banen i Italia én gang i året. AC Schnitzer stilte med GP3.10 Gas Powered og oppnådde en hastighet på 318,1 kilometer i timen. Bilen er dermed verdens raskeste gassbil.
I Don’t Know

**I Don't Know** er den sjette singlen fra Lostprophets sitt andre studioalbum Start Something. singlen "I Don't Know" ble bare gitt ut i Nord-Amerika som en singel.
Last Summer

**Last Summer** er den fjerde singlen fra Lostprophets sitt andre studioalbum Start Something. singlen Last Summer fikk mye press fordi de andre som "Burn Burn", "Last Train Home" og "Wake Up (Make a Move)" hadde så stor suksess i resten av Europa og Nord-Amerika.

Last Summer kom på Top 13 på UK Singles Chart. Singlen klarte seg veldig bra.

## Sporliste
### C.D. 1
#"Last Summer"
#"Sweet Dreams My LA Ex"

### C.D. 2
#"Last Summer"
#"Reptilia"
#"In The Air Tonight"

### Vinyl
#"Last Summer"
#"Boys Don’t Cry"
Lanarkshire

**Lanarkshire** (skotsk-gælisk: *Siorrachd Lannraig*; skotsk: *Lanrikshire*) offisielt navn *County of Lanark* er et tradisjonelt grevskap i Skottland og stattholderskap.

Det ligger i det sentrale lavlandet, sør for Stirlingshire og en del av Dunbartonshire, sørvest for West Lothian, vest for Peeblesshire, og nord for Dumfriesshire, sørøst for Ayrshire og Renfrewshire. Glasgow er en del av Lanarkshire.

Lanarkshire er det mest folkerike grevskapet i Skottland, ettersom det inneholder det meste av Glasgow og tettstedet rundt. I tidligere tider hadde det betydelig større grenser, inkludert nabolandet Renfrewshire fram til 1402. Lanarkshire er avgrenset mot nord av Stirlingshire og Dunbartonshire (denne grensen er delt i to seksjoner på grunn av Dunbartonshires eksklave Cumbernauld), i nordøst av West Lothian og Midlothian, i øst av Peeblesshire, i sør av Dumfriesshire, og mot vest ved Ayrshire og Renfrewshire.

## Lokalt styre
I 1975 ble det lokale styret for Lanarkshire erstattet av regionsstyret for Strathclyde-regionen, noe som i 1996 ble erstattet av en ny reform hvor Lanarkshire nå er delt i områdene North Lanarkshire, South Lanarkshire og City of Glasgow.

North Lanarkshire og South Lanarkshire har i dag en utstrakt samarbeid, blant annet innen manntallsføring, helse og lignende.

## Referanser
Naruhito av Japan

**Naruhito** (født 1960) er Japans 126. keiser. Naruhito ble keiser av Japan den 1. mai 2019, dagen etter at hans far, keiser Akihito, abdiserte. I Japan benevnes regjerende keisere aldri med fornavn, men blir kalt *tennō heika* (天皇陛下, «Hans Majestet Keiseren»). Naruhitos regjeringsperiode kalles Reiwaæraen, og han vil etter sin død få posthumt navnet «Keiser Reiwa».

Navnet hans ble valgt av hans bestefar, keiser Showa, er fra en kinesisk konfusiansk bok, og betyr «en mann som oppnår himmelske dyder».

Da han overtok tronen, var han med sine 59 år og to måneder den nest eldste japanske keiseren noensinne.

Naruhito, hvis offisielle navn inntil han ble kronprins var «prins Hiro», er eldste sønn av keiser emeritus Akihito og keiserinne emerita Michiko. Han ble kronprins den 23. februar 1991, og ble i 1993 gift med diplomaten Masako Owada. De møttes for første gang ved en tilstelning i 1986, og det tok åtte år og to avslag før hun sa ja til å gifte seg med ham. Deres datter, Aiko (offisielt navn «prinsesse Toshi»), ble født den 1. desember i 2001.

Naruhito har utdannelse i historie fra Gakushuin-universitetet i Tokyo og fra Merton College, University of Oxford (1983-1985), og har skrevet artikler, særlig om Japans historie, samt en bok.

I sin fritid liker Naruhito å spille bratsj, tennis, gå tur, gå på ski, jogge og fotografere.

## Æresbevisninger (utvalg)
* Kronprins Naruhito ble i 2001 utnevnt til storkors av St. Olavs Orden.
* Ærestegnet for fortjenester, Østerrike
* Leopoldsordenen, Belgia
* Elefantordenen, Danmark
* Karl IIIs orden, Spania
* Æresdoktorgrad i rettsvitenskap fra University of Oxford (1991)
*Ærespresident av De forente nasjoners rådgivende ekspertpanel for vann og hygiene fra 2007 til 2015

## Fotnoter


## Referanser
Risør Trebåtfestival

**Risør Trebåtfestival** er en årlig festival med klassiske trebåter som arrangeres i Risør. Festivalen ble etablert i 1983 og arrangeres hvert år i begynnelsen av august. Festivalen er Europas eldste av sitt slag; og har i en årrekke tiltrukket seg entusiaster fra mange land.

Festivalen har forandret seg i årenes løp; men store og flotte båter har alltid besøkt festivalen.

I 2006 tok et nytt styre med Ted Hanisch som leder over festivalen. I 2009 tok Tove Esnault over som styreleder.

Festivalen i 2008 slo alle gamle rekorder, og de regna med at det blei solgt over  festival-pass. Kong Harald var en av dem.

## Eksterne lenker
* Hjemmeside
Villvin kunsthåndverkmarked

**Villvin Kunsthåndverkmarked** er en årlig samling i Risør med kunsthåndverkere fra hele Skandinavia, med tradisjonelt marked. Arrangementet ble etablert i 1979, den gang med 13 deltakere. I 2006 deltok 100 organiserte kunsthåndverkere fra hele landet, samt gjester fra både Danmark og Sverige.

Markedet har gjennom årene blitt et begrep blant kunsthåndverkelskere. Rammen for det store møtestedet er Risør Torg. Der får publikum treffe kunsthåndverkere og betrakte deres seneste arbeider, og der får kunsthåndverkeren møte sitt publikum. Omtrentlige 25 000 besøker kunsthåndverkmarkedet hvert år.

## Villvinprisen
Villvinprisen på kr 20 000,- tildeles hvert år en kunsthåndverker som ifølge jury gjør seg bemerket. Dette finner sted under markedet.

## Eksterne lenker
* Hjemmeside
Paul Reynaud

**Paul Reynaud** (1878–1966) var en fransk politiker og advokat. Reynaud var sterk tilhenger av økonomisk liberalisme og motstander av det fremvoksende nazistiske Tyskland. Reynaud var statsminister i Frankrike i mai 1940 da landet ble invadert av Tyskland.

## Biografi
Reynaud var deputert 1919-1924 og 1928-1940, medlem av nasjonalforsamlingen 1946-1962 og minister ved flere anledninger, blant annet regjeringssjef mellom 21. mars og den 16. juni 1940, og før det finansminister 1938-1940.

Reynaud fordømte ettergivelsespolitikken før andre verdenskrig og var i 1940 motstander av å kapitulere for tyskerne, og gikk inn for fortsatt kamp fra de franske koloniene i Nord-Afrika. 

Det var hans vegring mot å undertegne en kapitulasjon som førte til at han ble erstattet av den samarbeidsvillige Philippe Pétain. Han satt fengslet 1940-1945. 

Etter krigen bekjempet han Charles de Gaulles Europapolitikk og arbeidet for et vidtgående vesteuropeisk samarbeide.

## Referanser


## Litteratur
* Stefan Grüner: *Paul Reynaud (1878–1966). Biographische Studien zum Liberalismus in Frankreich* (= *Quellen und Darstellungen zur Zeitgeschichte.* Bd. 48). Oldenbourg, München 2001, ISBN 3-486-56523-0 (Zugleich: Regensburg, Universität, Dissertation, 1997).

## Eksterne lenker
* 
*
Namdalseid Idrettslag

**Namdalseid Idrettslag** (**Namdalseid IL**) er et idrettslag fra Namdalseid kommune i Trøndelag. Klubben ble stiftet i som skiklubb i 1902, da *Namdalseidets Skilauparlag* og *Lyngen Skilauparlag* ble slått sammen. Senere er klubben utvidet med flere idretter.

I 1920 ble friidrett en del av idrettslaget, og fotball kom til på 1930-tallet. I 1945 fikk idrettslaget egen håndballgruppe for kvinner. Håndball for menn kom til ti år senere, men ble nedlagt i 1968. I 1947 ble det startet en orienteringsgruppe. I 1974 og 1975 kom det til henholdsvis en svømmegruppe og en volleyballgruppe.

Klubbens arena var fra starten på Åsmyra, og i 1967 ble laget lysløype på Solhaug.

## Kjente utøvere
Hallstein Bøgseth tok idrettslagets første NM-gull i kombinert i 1981. Det var først i 1989 at Namdalseid IL ble internasjonalt kjent, da Trond Einar Elden tok gullmedalje individuelt i VM i Lahtis, som tidenes yngste verdensmester i kombinert, og vant lagkonkurransen sammen med storebror Bård Jørgen Elden. Marte Elden er en allsidig idrettsutøver innen både friirdett og langrenn, og i sesongen 2006-2007 ble hun uttatt til Norges Skiforbunds rekrutteringsgruppe.

## Eksterne lenker
* klubbens historie gjengitt på kvinnespor.no
Örebro SK

**Örebro SK** er en svensk fotballklubb fra Örebro. Klubben ble grunnlagt 28. oktober 1908. 

Klubben var på 1990-tallet og på begynnelsen av 2000-tallet et etablert lag i Allsvenskan, men hadde  store økonomiske problemer. Klubben fikk ikke godkjent lisens til å spille på det høyeste nivået i 2005, og ble tvangsflyttet ned til Superettan, der de etter en dårlig start endte på femteplass. Sesongen 2006 lyktes de i å ta steget tilbake til Allsvenskan, med andreplass bak Trelleborgs FF i Superettan.

## Superettan 2025

## Referanser


## Eksterne lenker
*
Band Aid

**Band Aid** var en britisk supergruppe bestående av britiske og irske artister innenfor popeliten som før julen i 1984 spilte inn den nyskrevne julesangen «Do They Know It's Christmas?», på initiativ av Bob Geldof. Inntektene av denne gikk til ofre for sultkatastrofen i Etiopia. 

Fem år senere spilte en ny samling stjerner inn en ny versjon av samme sang, denne gangen under navnet Band Aid II, og til 20 års jubileet for den første utgivelsen ble det en tredje innspilling med en ny samling artister, denne gangen under navnet Band Aid 20. Det ble laget en fjerde versjon i 2014 Band Aid 30.

## Se også
*Live Aid
*Live 8

## Referanser


## Eksterne lenker
*
Kjeldstad

**Kjeldstad** er en bedrift i Selbu i Trøndelag som produserer og videreforedler trelast. Bedriften ble etablert i 1921 som et resultat av rik tilgang på råstoff i nærområdet. 

Kjeldstad Trelast AS er i dag en bedrift i vekst og har de siste årene gjort oppkjøp av eksterne produsenter av trelast, så i dag er bedriften en stor aktør i sin bransje med ca. 350 medarbeidere. Selv om Kjeldstad har vokst mye de siste fire til fem årene, er bedriften enda en bedrift knyttet til lokalmiljøet. 

Etter å utvidet virksomheten i en årrekke uten å få opp omsetningen, ble bedriften overtatt av nye eiere i 2010. Ingen av de opprinnelige eierne i Kjeldstad-familien sitter tilbake.

## Referanser
Nordic Light

**Nordic Light Festival of Photography** er en fotofestival som arrangeres i Kristiansund. Festivalen strekker seg over flere dager, og ble for første gang arrangert i 2006. 

## Historie
Den første festivalen ble arrangert i 2006. Totalt 26 innbudte festivalgjester deltok på arrangementet, som varte fra den 26. august til 1. september. Festivalen i 2008 hadde over  registrerte besøkende på foredrag og utstillinger.  Den fjerde Nordic Light Festival of Photography ble avholdt  29. april – 3. mai 2009 i Kristiansund med Morten Krogvold som daværende kunstnerisk leder.

## Eksterne lenker
* Nordic Light Events  
* https://www.nordiclightfestival.no/
Tony Hadley

**Anthony Patrick Hadley** (født 2. juni 1960 i Islington, London) er en engelsk pop-vokalist som er mest kjent som frontfigur i new romantic-gruppen Spandau Ballet på 1980-tallet.

Etter oppløsningen av Spandau Ballet i 1990, innledet Hadley en solokarriere. I 1992 ga han ut sitt debutalbum *The State of Play*, og fra denne ble det gitt ut tre singler. I samarbeid med det britiske House-bandet Tin Tin Out ga han ut singlen «Dance With Me», noe som igjen rakte Hadley inn på hitlistene. Året etter ga han ut sitt andre soloalbum *Tony Hadley*, som i det vesentligste inneholdt coverlåter. I 1999 reiste han på turne som vokalist for Alan Parsons på dennes *[[The Time Machine]]*-tour i Europa.

I 2003 vant han reality-TV-serien *[[Reborn in the USA]]*, hvor tidligere britiske stjerner skulle lanseres i USA.

I perioden januar til midten av april 2007 deltok Hadley som skuespiller i Cambridge Theatre i Londons West End i roller som Billy Flynn i musikalen «Chicago».

## Referanser


## Eksterne lenker
* 
* 
*
Filippo Simeoni

**Filippo Simeoni** (født 17. august 1971) er en italiensk landeveissyklist. Hans viktigste seire er de to etappene han vant i Vuelta a España i 2001 og 2003.

I 2001 på etappen han vant i Vuelta, stoppet han like før mål og bar sykkelen over mållinjen, dette for å ære ofrene etter terrorangrepet 11. september 2001. Senere ble han bøtelagt for dette av det internasjonale sykkelforbundet.

Simeoni er viden kjent for sine offentlige krangler med Lance Armstrong. Simeonis lege Michele Ferrari var også Armstrongs lege. Simeoni vitnet i retten at Dr. Ferrari hadde foreskrevet dopingmidler som EPO og veksthormoner til han i 1996 og 1997. I 2001 og 2002 ble Simoni suspendert for å ha brukt doping. 

Etter at Simeoni stod frem med beskyldninger mot Michele Ferrari, kalte Lance Armstrong Simeoni en løgner, og det har senere vært en isfront mellom dem.

I 2008 vant han det italienske mesterskapet i landeveissykling. Like før Giro d'Italia 2009 leverte han inn mestertrøya i protest mot at laget hans (Ceramica Flaminia) ikke fikk delta. Han ble senere utestengt i fire måneder av det italienske sykkelforbundet for denne handlingen.

## Referanser


## Eksterne lenker
*
Beyond Risør

**Beyond Risør** er et norsk forum for design og næringsliv. Kunstnerisk leder er industridesigner Johan Verde. Beyond Risør, som tidligere het «100% Risør», er ifølge arrangøren selv eneste av sitt slag i Norge.

Arrangementet er i Risør og gjennomføres annenhvert år, i år med par-tall. 	

## Eksterne lenker
*
Fort Kijkuit

**Fort Kijkuit** er et av forsvarsverkene som hører til såvel Stelling van Amsterdam som til den nye hollandske vannlinjen. Fortet befinner seg ved veien mellom Loosdrecht og Vreeland (N201) i den nederlandske provinsen Noord-Holland. Fort Kijkuit ble bygget i 1844 og ombygget i 1880. I 1886 ble en remise tilføyd, denne ble senere revet. Fortet er bygget over samme grunnriss som Fort Spion og det speilvendte Fort Tienhoven.

Fortet står på listen over festningsverk tilhørende Amsterdams forsvarsverker (Stelling van Amsterdam) som plassert på UNESCOs verdensarvliste, men faller fra gammelt av under den nye hollandske vannlinjen.

Fortet eies av Vereniging Natuurmonumenten og er tilgjengelig under visse forhold.

## Eksterne lenker
* Nationaal Project Nieuwe Hollandse Waterlinie (nederlandsk)
Jesper Skibby

**Jesper Skibby** (født 1964) er en tidligere dansk profesjonell landeveissyklist. Han deltok i Tour de France 11 ganger, fullførte 8 ganger, og vant 5. etappe mellom Avranches og Évreux i 1993. Han er en av relativt få ryttere som har vunnet etapper i de tre hovedrittene (Tour de France, Giro d'Italia og Vuelta a España), og den eneste fra Danmark.  

I Flandern rundt 1987 opplevde han å få sykkelen overkjørt av en bil, noe som resulterte i et deformert dekk. Som en konsekvens av dette ble Koppenberg tatt ut av Flandern rundt, helt til 2004.

I november 2006 lanserte han en biografi, hvor han tilstod å ha brukt doping i mer enn 10 år, veksthormon, testosteron, og EPO.

## Eksterne lenker
*
Fort Spion

**Fort Spion** er et av forsvarsverkene som hører til den nye hollandske vannlinjen. Fortet befinner seg ved Loosdrecht i den nederlandske provinsen Noord-Holland. Fort Spion ble bygget i mellom 1845 og 1847, og ombygget i 1879&ndash;1880. Før den annen verdenskrig ble fortet forsterket med en tung betongkasematt som skulle bidra til å stenge veien mellom Loosdrecht og Loenen. Fort Spion er en såkalt *dike-adgangspost * som er plassert på en smal adgangsvei i et område som videre er satt under vann. Dette fortet er bygget over samme grunnriss som Fort Kijkuit og det speilvendte Fort Tienhoven.

Fortet fungerer nå som en enkel campingplass.

## Eksterne lenker
* 
* Nationaal Project Nieuwe Hollandse Waterlinie (nederlandsk)
* Campingplassens nettside, med luftfoto av fortet (nederlandsk)
Hana (navn)

**Hana** er et kvinnenavn med flere forskjellig opphav. Det kan være:
* et albansk navn som betyr «måne».
* et arabisk navn (هناء) som betyr «glede».
* en tsjekkisk og slovakisk form av navnet Hanna, som har opprinnelse i det hebraiske *channah* som betyr «nåde»
* et japansk navn fra 花 eller 華 som begge betyr «blomst»

Hana er også et norsk etternavn.

## Utbredelse
*Hana* (japansk: はな) var et populært kvinnenavn i Japan på 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Hana Mandlíková (f 1962), tsjekkisk tennisspiller

### Oppdiktede figurer
* Hana Inuzuka i manga-serien Naruto

## Referanser


## Eksterne lenker
*
Meglenorumensk

**Meglenorumensk** er et romansk språk som snakkes av rundt 5000&nbsp;meglenorumenere i Hellas og Nord-Makedonia. Som østromansk språk er det i nær slekt med de andre rumenske språkene, rumensk, arumensk og istrorumensk.

Språket dannet seg etter at Romerriket trakk seg ut fra Balkanhalvøya. Noen språkforskere anser det som en mellomting mellom arumensk og rumensk, og det anses ofte som en dialekt av et av disse språkene, eller som et selvstendig språk. Det ligner mer på rumensk enn på arumensk, noe som tyder på at språket skilte seg fra urrumensk tidligere en arumensk gjorde det. Sørslaviske språk har hatt mye innflytelse på meglenorumensk.

## Referanser
Arumensk

**Arumensk** er et romansk språk som snakkes av arumenere på Balkan. Det snakkes primært i Hellas, av 200&nbsp;000&nbsp;mennesker (to tredeler av alle språkets brukere), med brukere i Albania (50&nbsp;000), Romania (28&nbsp;000), Serbia (15&nbsp;000), Nord-Makedonia (8&nbsp;500) og Bulgaria (4&nbsp;700).

## Referanser


## Eksterne lenker
*      Macedon Armans Council
* Macedon Armans Association from France
* Consiliul A Tinirlor Armanj, webpage about Youth Aromanians and their projects
Raimondas Rumšas

**Raimondas Rumšas** (født 14. januar, 1972 i Šilutė, Litauen), en profesjonell landeveissyklist siden 1996, som kom fra intet til tredjeplass sammenlagt i Tour de France 2002. 

På Tour de France avslutningsdag, oppdaget politiet dopingprodukter i kona, Edita Rumšienė, sin bil. Rumšas hevdet at dopingmidlene var ment for hans svigermor.

I januar 2006 fikk Rumšas fire måneder betinget fengselsstraff for ulovlig import av dopingmidler. Kona, Edita fikk identisk straff, samt bot på 3000 euro, mens den polske doktoren Krzysztof Ficek fikk tolv-måneder betinget fengsel for å skaffet dopingmidlene.

Rumšas testet positivt på EPO etter å ha ligget på sjetteplass i Giro d'Italia 2003. For dette ble han utestengt i tolv måneder.

## Referanser


## Eksterne lenker
*
Fort Tienhoven

**Fort Tienhoven**, også kjent som **Fort Kraaijenest** (no.: Fort Kråkerede) er et av forsvarsverkene som hører til den nye hollandske vannlinjen. Det ble bygget i 1848-50, og er idag (2008) forfallent og gjengrodd. Fortet befinner seg i kommunen Marssen i den nederlandske provinsen Utrecht, og ligger mellom Marssen og Amsterdam. Det er bygget over samme grunnriss som Fort Kijkuit og Fort Spion, men speilvendt i forhold til disse.

Fortet bestod opprinnelig av en redutt omgitt av en vollgrav. Redutten var et vakthus på 15x15&nbsp;m som var bygget for å kunne forsvares. Fortet skulle forsvare Tienhovensch Kanal og veien «de Nieuwe weg», samt kontrollere bevegelse på de omliggende innsjøene og veiene. Det ble ombygget i 1879-80. I 1885-86 ble forskansninger bygget bak fortet, på begge sider av veien. Under mobiliseringen i 1939-40 ble det bygget enkelte tilfluktssteder for infanterigrupper og dessuten en mitraljøsekasematt med en jernkuppel. 

## Eksterne lenker
* Nationaal Project Nieuwe Hollandse Waterlinie (nederlandsk)
* Fort Tienhoven på Stiftelsen Menno van Coehorns nettsted (nederlandsk)
* Fort Tienhoven, flybilde (nederlandsk)
Hana (andre betydninger)

**Hana** kan vise til:

* Hana – en bydel i Sandnes kommune i Rogaland
* Hana (dal i Tana) – en dal i Tana kommune i Finnmark
* Hana (navn) – et kvinnenavn
Gapahuk

En **gapahuk** er et byggverk av trematerialer, opprinnelig ment for nødtørftig overnatting. Den har kun tre vegger og tak, eventuelt to sidevegger og skråtak helt ned på baksiden. Den kan konstrueres av et skjelett med rajer som det flettes inn kvister i, deretter kles skjelettet med bar eller torv. Framveggen er åpen, og ofte er det en bålplass foran denne. En '«stokkild» eller «nying» av hele tømmerstokker, én over to, ble brukt som ildsted av fløtere og skogsarbeidere.

Gapahuker blir fremstilt av skogens råmaterialer, og kan ha en midlertidig eller permanent funksjon. Man kan bruke pinner og trær man finner eller hogger i skogen, knyte disse sammen med røtter og legge granbar på taket. Det er også mulig å bruke tømmer til å bygge mer permanente strukturer. 

Man kan sette opp midlertidige gapahuker uten grunneiers tillatelse hvis de kan demonteres igjen, men det er ikke nødvendigvis fritt frem for å kappe granbar eller pinner man trenger for å lage dem. I slike midlertidige gapahuker kan man oppholde seg i to netter før man må flytte seg, og hvis man ellers forholder seg til allemannsretten på samme måte som når man bor i telt i utmark. Permanente gapahuker krever tillatelse fra grunneier. 

Det er enklere å oppholde seg i en gapahuk enn i et telt når det regner. Ulempen er at når det regner kan det være vanskelig å holde bålet tent. Dersom vinden snur og det regner, kan det lett bli vått inne i gapahuken.

## Referanser
Ealdwulf

:*For mannsnavnet, se [[Ealdwulf (navn)]].*

**Ealdwulf** (død 6. mai 1002) var en middelaldersk abbed av Peterborough, biskop av Worcester, og erkebiskop av York.

Tradisjonelle fortellinger hevder at Ealdwulf var en lekmann og kansler for kong Edgar av England inntil han en natt ved et ulykkestilfelle kvalte sin lille sønn da han lå i samme seng med barnet. Istedenfor å reise til Roma for å be om syndsforlatelse, som hadde vært hans opprinnelige plan, grunnla han klosteret Peterborough Abbey på råd fra Æthelwold, biskop av Winchester. Ealdwulf ble deretter munk ved det nye klosteret før han senere ble abbed av Peterborough fra år 966 fram til 992.

Han var biskop av Worcester foruten erkebiskop av York fra 995 til sin død 6. mai 1002.

## Referanser


## Litteratur
* Hunt, William: «Ealdwulf (d. 1002)», rev. Mary Frances Smith, Oxford Dictionary of National Biography Oxford University Press, 2004 Online Edition.
* Knowles, David; Brooke C. N. L.; and London, Vera C. M.: *The Heads of Religious Houses: England and Wales 940-1216*. Cambridge: Cambridge University Press 1972 ISBN 0-521-08367-2
* Powicke, F. Maurice and Fryde, E. B.: *Handbook of British Chronology*. 2nd. ed. London: Royal Historical Society 1961

## Eksterne lenker
* Prosopography of Anglo Saxon England entry for Ealdwulf
Fylkesvei 289 (andre betydninger)

I Norge finnes **fylkesvei 289** i de følgende fylkene:

*Buskerud (primær fylkesvei)
*Fylkesvei 289 (Hedmark)
*Fylkesvei 289 (Møre og Romsdal)
*Fylkesvei 289 (Nord-Trøndelag) (før 1. januar 2018)
*Fylkesvei 289 (Oppland)
Vygozero

**Vygozero** (russisk: Выгозеро, finsk: *Uikujärvi*) er en stor innsjø i republikken Karelia i den nordvestre delen av Russland. Den ligger mellom Kvitsjøen og Onega, rundt 200 kilometer nord for byen Petrozavodsk.  

Innsjøens areal er på . De største tilløpene er øvre Vyg, Segezja og Vosjma. Vygozero har utløp mot Kvitsjøen via elva Vyg.  Det er mere enn 500 øyer i innsjøen, med et samlet areal på . Byen Segezja ligger på vestbredden, ved munningen av elva med samme navn. En mindre by, Nadvoitsy, ligger ved utløpet av elva Vyg mot nord.

Fra 1933 har Vygozero vært en del av Kvitsjøkanalen. Innsjøen er mye brukt til fiske, etter gjedde, brasme og lagesild, m. fl.

## Referanser


## Eksterne lenker
*
Laila Øygarden

**Laila Øygarden** (1947–2025) var en norsk politiker for Arbeiderpartiet. Hun var fylkesordfører i Aust-Agder i perioden 2007–2011, etter å ha vært varaordfører i tolv år. Hun var fylkets første kvinnelige fylkesordfører. Hun trakk seg fra politikken da hennes ordførerperiode var over i 2011.

I mars 2011 ble hun valgt til styreleder i ØIF Arendal. Hennes sønn Kjetil Øygarden var sportslig leder i klubben. Hun hadde vervet til 2014.

Øygarden var utdannet helsefagarbeider og arbeidet som det før hun ble fulltidspolitiker. Hun var født og oppvokst på Hisøy i Arendal.

## Referanser


## Eksterne lenker
*
Janne Immonen

**Janne Immonen** (født 29. mai 1968 i Sotkamo) er en tidligere finsk langrennsløper som konkurrerte fra 1993 til 2003. Han er best kjent for å ha dopet seg på HES under VM på ski i 2001. Skandalen involverte fem andre finske skiløpere. Immonen var en del av stafettlaget på 4 x 10&nbsp;km som kom først i mål, men som senere ble diskvalifisert på grunn av bloddoping. Han ble utestengt i to år av det internasjonale skiforbundet.

Immonens beste individuelle plassering i verdenscupen i langrenn var andreplass på 10&nbsp;km i 2000, og 15&nbsp;km i 2001.

## Referanser


## Eksterne lenker
*
Inundasjon

**Inundasjon** er en betegnelse for det å sette et område bevisst under vann.

## Generelt
Inundering er en teknikk som benyttes så vel for taktiske, militære formål, som for å unngå at et mye større område for eksempel rammes av oversvømmelse.

Ved militær inundasjon velges vannets nivå slik at området hverken kan traverseres til fots, med kjøretøyer eller fartøyer. Det er både en offensiv og en defensiv taktikk. Offensivt brukes det for å drive en fiende ut av et område, slik som man for eksempel gjorde i Zeeland under befrielsen av Nederland under den annen verdenskrig. Defensivt settes et område under vann for å forhindre fiendtlige styrkers fremrykning.

## Nederland
Inundering har i flere århundrer blitt brukt som forsvarsvåpen i Nederland. Den hollandske vannlinjen og den nye hollandske vannlinjen er de mest kjente eksemplene, men det var også en del av Amsterdams forsvarsverker. Grebbelinjen var forberedt for bruk av inundasjon, men pumpestasjonen var ikke bygget da tyskerne invaderte Nederland i 1940.

På Walcheren ble inundering brukt offensivt i 1944 da de tyske troppene skulle drives ut fra området. For å nå dette målet ble en del av sjødikene ødelagt med bomber slik at store deler av øyen Walcheren ble satt under vann. Kun deler av sanddyner og høyereliggende (lands-)/bysentra ble ikke oversvømmet. 

Tyskerne benyttet selv inundering for å forhindre de alliertes oppmarsj i Nederland, en del av den rotterdamske bydelen IJsselmonde ble av dem satt under vann. Dette fikk beboerne av husene langs diket Hordijk til å anlegge et ekstra dike parallelt med det eksisterende, slik at underetasjen i husene deres ikke ble satt under vann. Denne oversvømmelsen brakte også et positivt aspekt, i det grunne vannet fantes en stor fiskestamme til (fortrinnsvis gjedde) som ga  befolkningen rundt ekstra mat. 

Under den kalde krigen ble et viktig knutepunkt for IJssellinjen bygget like ved landsbyen Olst. Denne omfattet også sluser i elvedikene og bunkere som ved hjelp av inundasjon skulle bidra til å stoppe en eventuell russisk invasjon. Disse verkene ble oppført i aller største hemmelighet, og deres funksjon ble først kjent på slutten av 1990-årene. Etter dette er alle disse byggverkene blitt innrettet slik at de kunne åpnes for publikum.

## Belgia
I Belgia ble inundasjon brukt med suksess under den første verdenskrig. Slik ble den tyske oppmarsjen stanset ved Nieuwpoort (se: Karel Cogghe).
Petr Korda

**Petr Korda** (født 23. januar 1968, i Praha, Tsjekkoslovakia) er en tidligere profesjonell tennisspiller fra Tsjekkoslovakia. Han er best kjent for å ha vunnet Australian Open i 1998.

Noen få måneder etter seieren i Australian Open, ble Korda den første profilerte tennisspilleren som ble tatt i doping, etter å ha testet positivt på nandrolon. Han ble utestengt i et år. Etter dette la han opp. 

## Referanser

## Eksterne lenker
*
Skycar M400

Skycar M400

*Informasjon*
Kommer senere
|}

Skycar M400 er laget av Paul Moller som har brukt over 40 år på å utvikle den flygende bilen.
Flygebilen er en såkalt VTOL (Vertical Take-Off and Landing) det vil si at den vil ta av vertikalt fra bakken den står på, i motsetning til et fly som trenger fart for å komme seg opp i luften.

## Beskrivelse

Ut fra planene var der først påtenkt som en cockpit for fire personer, med propeller eller turbiner der en ville hatt hjul på en bil. Disse er vridbare, slik at skyvekraften kunne brukes både vertikalt og horisontalt. Resultatet ville bli et minifly som kunne parkeres som et helikoter, men på plass tilsvarende en litt stor bil. Alternativt kunne det kjøres som en bil. Med et auto-navigeringssystem, skulle det kunne brukes av alle som kunne håndtere en bil.

Fartøyet er fortsatt dels under utvikling, og dels på teststadiet. De første prøvene viste at farkosten er i stand til å heve seg over bakken. Det videre testprogrammet ble deretter utsatt, og finansielle problemer har medført ytterligere forsinkelser. Forventet pris per fartøy, ut fra dagens modell, er ca. $ 1 million. Billigere Wankelmotorer i stedet for små turbojetmotorerr vil kanskje presse stykkprisen vesentlig lavere.

## Eksterne lenker
* Skycar® 400
Kritiser Lin, kritiser Konfucius

**Kritiser Lin (Biao), kritiser Konfucius** (批林批孔运动, **Pī Lín Pī Kǒng Yùndòng**) var en politisk kampanje startet av Mao Zedongs fjerde hustru  Jiang Qing, og som varte fra 1973 til 1974 under kulturrevolusjonen i Folkerepublikken Kina. Den ble presentert som en utvidelse av den allerede pågående anti-Lin Biao-kampanjen, men hensikten var egentlig å angripe daværende statsminister Zhou Enlai.  Kampanjen var mislykket; Zhou klarte å holde seg på sin stilling og klarte også å hente tilbake gamle støttespillere som Deng Xiaoping til sentrale poster i Zhongnanhai. 

Akademikere som Yang Rongguo knyttet Lin Biao og andre utrenskede ledere til konfucianismens politiske tankegods, og anklaget dem for å underligge hans filosofi. Lins påståtte forræderi ble knyttet til kommunismens fremstilling av Konfucius' historiske forræderi av folket. For det ble hevdet at Konfucius hadde forsøkt å stå imot historiens tidevann ved å opprettholde verdiene ved det vestlige Zhou-dynastiets slavehold. 

Til tross for sine arkaiske allegorier var det temmelig åpenbart for de medvirkende at det her gjaldt å ramme statsminister Zhou Enlai, som skulle være involvert i forsøk på stå imot historiens tidevannsstrøm ved å få avsporet kulturrevolusjonen.
Fort Blauwkapel

**Fort Blauwkapel** er et tidligere forsvarsverk som hører til den nye hollandske vannlinjen. Det var et av forsvarslinjens største. Fortet er bygget rundt landsbyen Blauwkapel i provinsen Utrecht. Fortet ble bygget opp rundt forsterkninger fra det 18. århundre som bestod av jordvoller og vanngraver, først senere ble militære bygninger oppført. Grunnformen er kvadratisk, med en bastion i hvert hjørne. I nordøst, der man forventet angrepet, lå opprinnelig to raveliner. På jordvollene hadde man plantet or, ask, alm og vier som ble brukt til beskyttelse og brenne. Hagtorn var brukt som et naturlig forsvar, en slags piggtråd, mens store trær som ek og kastanje skulle gi fienden inntrykk av at fortet var en naturlig del av landskapet, og ikke et forsvarsverk. Selve fortet og de militære bygningene ble oppført i 1818-21. På bysiden fikk fortet da en redutt.  

Fortets redutt er bygget over samme grunnriss som Fort Vossegats, og vannlinjeruten er lagt slik at vandrere og syklister passerer fortet.

I 1960 opphørte Fort Blauwkapels rolle som forsvarsverk, og siden 1997 er det i kommunes eie. Redutten brukes av speidergruppen «Willem de Zwijger». Den østlige delen av fortet er et naturområde, og vil kun være tilgjengelig for omvisning med en guide.

## Eksterne lenker
* Fortet på Hollandse waterlinies nettsted (engelsk)
Naprapatteamet

**Naprapatteamet** er en av norsk kjede innen naprapati. Kjeden ble etablert i 2005 av Fredrik Holmstrøm, Patrick Hamnøy og Aleksander Jensen.

## Klinikker
Per i dag består kjeden av 14 klinikker fordelt over hele Norge:
* Askøy
* Bjørkelangen
* Hadeland
* Kongvinger
* Kristiansand
* Lørenskog
* Notodden
* Oslo Sentrum
* Oslo Vest – Røa
* Seljord
* Ryen
* Trondheim
* Toten
* Årnes

## Eksterne lenker
* Naprapatteamet
Somua S-35

**Somua S-35** var en fransk stridsvogn utviklet på 1930-tallet og som ble brukt under andre verdenskrig. Stridsvognen ble utviklet fra 1934 og en prototype ble ferdig i april 1935. Stridsvognen ble så utprøvd inntil januar 1938.

Somua S-35 var beregnet på å være en kavaleristridsvogn, som britene anså franskmennene at det var to bestemte typer stridsvogner, for henholdsvis kavaleri og infanteri. I juni 1940 hadde det blitt produsert 430 eksemplarer av stridsvognen, og 300 av dem var i fremste linje under slaget om Frankrike.
Fort Vossegat

**Fort Vossegat** er et av forsvarsverkene som hører til den nye hollandske vannlinjen, og er et av dens største. Fortet ligger mellom lunetten på Houtense Vlakte og fort de Bilt i provinsen Utrecht. Det skulle forsvare et område kalt Houtense vlakte som ikke kunne inunderes. Området var flere kilometer bredt, og dermed et svakt punkt i linjen.

Rundt 1860 ble skytevåpnene forbedret slik at deres rekkevidde ble lengre, og byen Utrecht var ikke lengre forsvart godt nok. En del av Vossegats rolle ble da overtatt av forsvarsverkene på Hoofddijk og fortene Rijnauwen, Vechten og 't Hemeltje. 

Fortet ble bygget i 1817 på bredden av elven Kromme Rijn på Utrechts østside. Det skulle beskytte elven, veien mellom Utrecht og Bunnik og en inunderingssluse. Etter at de fremskutte fortene Rijnauwen og Vechten ble bygget kom Vossegat i annen forsvarslinje. Fortets redutt er bygget over samme grunnriss som fort Blauwkapels og befinner seg sammen med en mindre sluse på Kromhoutkasernens område. Hoveddelen av fort Vossegat ble revet og vanngraven fylt igjen da Kromhoutkasernen ble utvidet. Området er ikke åpent for besøkende.

## Eksterne lenker
* Nationaal Project Nieuwe Hollandse Waterlinie (nederlandsk)
* ''Flyfoto av fort Vossegat med Kromhout-kasernen (1920)'' fra det nederlandske forsvarsdepartementets nettsted (nederlandsk)